cyanic-selkie/wikianc huggingface dataset:
Դանիել Ֆարենհայտ
Ֆարենհայտն ուսումնասիրել է նաև ջրի գերսառեցման երևույթը, հեղուկի եռման ջերմաստիճանի կախումը ճնշումից ու նրա մեջ լուծված աղերի պարունակությունից։ Նա կատարելագործել է հեղուկների կշռային խտաչափը, մշակել տաք և սառը ջրերի խառնուրդի ջերմաստիճանը որոշելու եղանակ։ 1709 թվականին նա պատրաստել է սպիրտային, 1714 թվականին՝ սնդիկային ջերմաչափ։
Ըստ Ֆարենհայտի ցուցնակի՝ առողջ մարդու ջերմաստիճանը 97,88 °F է (36,6 °C)։
Ծանոթագրություններ
Կատեգորիա:Գերմանացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Գերմանացի գյուտարարներ Կատեգորիա:Գերմանացի գիտնականներ Կատեգորիա:Լոնդոնի թագավորական միության արտասահմանյան անդամներ
Տանտալ
Տանտալ քիմիական տարր է որի նշանն է Ta, պարբերական համակարգի 6-րդ պարբերության 5-րդ խմբի քիմիական տարր։ Կարգահամարը՝ 73, ատոմական զանգվածը՝ 180,948։ d տարր է, ատոմի էլեկտրոնային թաղանթների կառուցվածքն է 5s2 5p6 5d3 6s2, К, L, M և N թաղանթները լրացված են։ Տանտալը կապտավուն (կապարային) երանգով, մոխրագույն, դժվարահալ և ծանր մետաղ է։
Պատմություն
Տանտալը հայտնաբերել է շվեդ, քիմիկոս Ա․ Էկերբերգը (1802) և անվանել հին հունական դիցաբանության հերոս Տանտալոսի անունով ։ Նա ստացավ տանտալի օքսիդը, բայց մետաղը չկարողացավ անջատել։ Մինչև 1844 թվականը, երբ գերմանացի քիմիկոս Տ․ Ռոզեն ցույց տվեց տանտալի և նիոբիումի տարբերությունը, տանտալի գոյությունը կասկածի տակ էր։
Հատկությունների նմանության պատճառով նույնացվում էր նիոբիումի հետ։ Մետաղական տանտալը (ոչ մաքուր փոշի) անջատել է Յա Բերցելիուսը։ Ձուլածո մետաղն ստացել է գերմանացի քիմիկոս Վ․ Բոլտոնը (1903)։
Բնության մեջ
Գրանիտների և նստվածքային թաղանթների բնորոշ տարրերից է (պարունակվում է մինչև 3,5•10−4 %), ուղեկցում է նիոբիումին, ցրված է մագմային ապարներում և կենսոլորտում։ Պարունակությունը ջրոլորտում և օրգանիզմներում հաստատված չէ։
Հանքավայրեր
Ամենամեծ հանքավայրերը գտնվում են՝ Ֆրանսիայում, Եգիպտոսում, Թայլանդում, Չինաստանում։ Հանքավայրեր կան նաև Ավստրալիայում, Մոզամբիկում, Նիգերիայում, Կանադայում, Բրազիլիայում։
Տանտալի համաշխարհային խոշոր հանքավայրեր տեղակայված են Ավստրալիայում, Արևմտյան Ավստրալիա նահանգում՝ Պերթից 250 կմ հարավ։
Ֆիզիկական հատկություններ
Տանտալը կապտավուն (կապարային) երանգով, մոխրագույն, դժվարահալ և ծանր մետաղ է․ հալման ջերմաստիճանը՝ 2014 °C, եռմանը՝ ~ 5500 °C, խտությունը՝ 16650 կգ/մ3։ Հատկությունները կախված են մաքրության աստիճանից։
Մաքուր տանտալը պլաստիկ է, –196 °C-ից ցածր՝ փխրուն։ Պարամագնիսական է։
Քիմիական հատկություններ
Քիմիական հատկություններով նման է նիոբիումին։ Սովորական պայմաններում քիմիապես չափազանց պասսիվ է (օդում պատվում է օքսիդի նուրբ, պաշտպանիչ շերտով)։ Չափազանց կոռոզիակայուն մետաղ է։
Միացություններում գերազանցապես հնգարժեք է (հայտնի են նաև -1-ից +4 օքսիդացման աստիճանները)։ Չի լուծվում օրգանական և անօրգանական թթուներում և նրանց խառնուրդներում, լուծվում է միայն ֆտորաջրածնական թթվում և նրա ու ազոտական թթվի խառնուրդում, տաքացնելիս՝ նաև ալկալիներում։ 250 °C-ում կլանում է ջրածին՝ առաջացնելով պինդ լուծույթներ, 500 °C-ում՝ հիդրիդներ։
Ձուլածո տանտալը օդում սկսում է օքսիդանալ 280 °C-ից բարձր տաքացնելիս։ Միակ կայուն օքսիդը՝ Ta2O5-ը թթվային է։ Հայտնի են տանտալական թթուների աղերը՝ хМ2O•уТа2O5•Н20O (M-ը ալկալիական մետաղ է)։
Նատրիումի և կալիումի մետատանտալատները սեգնետաէլեկարիկներ են։ Տանտալիտ-կոլումբիտ միներալը երկաթի և մանգանի մետատանտալատ-մետանիոբատն է՝ (Fe, Мn) [(Та, Nb)O3]2։
Ֆտորի հետ միանում է սովորական, մյուս հալոգենների հետ՝ բարձր ջերմաստիճաններում, ստացվում են հալոգենիդներ, գերազանցապես՝ (TaX5)։
Տաքացնելիս միանում է հալկոգենների, ազոտի, ֆոսֆորի, ածխածնի, սիլիցիումի, բորի հետ՝ առաջացնելով ստեխիոմետրիական միացություններ (TaS2, TaN, TaN2, TaC և այլն) և պինդ լուծույթներ։
Բարձր ջերմաստիճաններում տանտալը փոխազդում է ծծմբի, ազոտի և ածխածնի օքսիդների հետ։ ակայուն է բազմաթիվ հեղուկ մետաղների (Na, К, Ii, Pb, Bi և այլն) և համաձուլվածքների նկատմամբ։ Պարբերական համակարգի III, IV և VIII խմբերի d տարրերի հետ առաջացնում է ներմետաղական միացություններ։
Տանտլային հանքանյութերն աղքատ են տանտալով և հազվադեպ։ Մշակվում են մինչև մի քանի հարյուրերորդական տոկոս (TaNb)2O5 պարունակող հանքանյութերը և անագային խտանյութերի վերականգնող հալման խարամները։
Ստացում
Տանտալի արտադրության հիմնական հումքը մոտ 8 % Ta2O5 և > 60% Nb2O5 պարունակող լո– պարիտային խտանյութերն են։
Տանտալային խտանյութերը նախ հարստացնում են (մինչև 40-65 % Та2Об), ապա քայքայում թթուներով (լոպարիտայինը քլորացնում են), տանտալի և նիոբիումի միացությունները բաժանում են լուծահանմամբ (քլորիդները՝ ռեկտիֆիկացմամբ, ֆտորիդները՝ կոտորակային բյուրեղացմամբ և վերականգնում ածխածնով, նատրիումով կամ էլեկտրոլիզով (Ta2O5 և K2TaF7 պարունակող հալույթը)։
Ձուլածո մետաղն ստանում են հալելով էլեկտրաաղեղային, էլեկտրոնաճառագայթային կամ պլազմային հալմամբ, նաև փոշեմետալուրգիական եղանակներով, մշակում են մամլմամբ։ Տանտալը հեշտ զոդվող մետաղ է։ Արտադրվող տանտալի 60-75 %-ն օգտագործվում է էլեկտրավակուումային տեխնիկայում (պատրաստում են գազակլանիչներ, անոդներ, ցանցեր և այլն)։
Իզոտոպներ
Բնական տանտալը բաղկացած է 181Та (99,99 %) կայուն և 180Та (0,012 %, T½ > 1012 տարի) ռադիոակտիվ իզոտոպներից։
Ստացված 13 արհեստական (172-186) ռադիոակտիվ իզոտոպներից օգտագործվում է միայն 182Та (β, γ, T1/2 = 1 15,1 օր), որպես ռադիոակտիվ ինդիկատոր։
Կիրառություն
Տանտալը օգտագործվում է էլեկտրատեխնիկայում (ջեռուցիչներ, էկրաններ, կոնտակտներ) և քիմիական արդյունաբերության մեջ։ Նրանից պատրաստում են քիմիական սարքավորումների մասեր, լաբորատոր անոթներ, կշռաքարեր, արհեստական մետաքսաթելի ֆիլիերներ և այլն։
Տանտալը կոռոզիակայուն և բարձրամուր պողպատները և հատուկ համաձուլվածքները լիգիրացնող հավելանյութ է։
Տանտալի համաձուլվածքները վոլֆրամի, մոլիբդենի, ռենիումի, հաֆնիումի և ցիրկոնիումի հետ ունեն չափազանց արժեքավոր հատկություններ և օգտագործվում են հրթիռային ելքափողեր, ճշգրիտ զսպանակներ, կոնդենսատորներ ևն պատրաստելու համար։
Տանտալի թերթերը և լարերն օգտագործվում են վիրաբուժության մեջ՝ ոսկրերը և նյարդաթելերն ամրացնելու, նաև կարեր դնելու համար։ Տանտալի միացություններն օգտագործվում են ռադիոտեխնիկայում և որպես կատալիզատորներ։
Արտաքին հղումներ
Կատեգորիա:Անցումային մետաղներ Կատեգորիա:Տանտալ
Հունգարիան Եվրատեսիլ երգի մրցույթում
Հղումներ
Կատեգորիա:Հունգարիան Եվրատեսիլ երգի մրցույթում
Ռամոն Մարիա դել Վալյե Ինկլան
Ռամոն Մարիա դել Վալե Ինկլան ի դե լա Պենյա (Ramón María del Valle-Inclán y de la Peña, ), իսպանացի գրող։
Գրական ասպարեզ է իջել 1894 թվականին («Կանայք, վեց սիրային պատմություն», նովելների ժողովածու)։ «1898 թվականի սերնդի» ներկայացուցիչ։ «Սոնատներ» (մաս 1-4, 1902-1905) վիպակաշարում, «Բարբարոսական կատակերգություններ» (1907-1908) և «Կառլիստյան պատերազմ» (1908-1909) եռերգություններում, «Բռնակալ Բանդերասը» (1926) վեպ-պամֆլետում և «Հրաշքների արքունիք» (1927) պատմավեպում փորձել է քննադատել Իսպանիայի ավատատիրական հասարակարգը։ Գրել է նաև պիեսներ («Մարկիզուհի Ռոզալինդան», 1913 և այլն)։
Թեոդոր Դրայզեր
Թեոդոր Դրայզեր (Theodore Herman Albert Dreiser; ), ամերիկացի գրող, հասարակական գործիչ։ Թեոդոր Դրայզերն ամերիկյան քննադատական ռեալիզմի խոշորագույն ներկայացուցիչներից մեկն է։
Ռամոն Մարիա դել Վալյե Ինկլան
Ծանոթագրություններ
Կատեգորիա:Իսպանացի գրողներ Կատեգորիա:Իսպանացի դրամատուրգներ Կատեգորիա:20-րդ դարի բանաստեղծներ Կատեգորիա:19-րդ դարի թարգմանիչներ Կատեգորիա:19-րդ դարի բանաստեղծներ Կատեգորիա:20-րդ դարի պատմվածքագիրներ Կատեգորիա:Բանաստեղծներ այբբենական կարգով
Թեոդոր Դրայզեր
Դրայզերի ստեղծագործությունները թարգմանվել են տարբեր լեզուներով, այդ թվում նաև հայերեն ։
Կենսագրություն
Թեոդոր Դրայզերը ծնվել է բազմանդամ ընտանիքում։ Իր մանկությունից մեծանուն գրողը հետագայում տխուր հուշեր է պատմում, քանի որ դեռ մանկուց զգացել է քաղցը, անապահով կյանքի դառնությունները, որը ստիպել է աշխատանք որոնել։ Պատանի Դրայզերը եղել է լրագրավաճառ, սևագործ բանվոր, սպիտակեղենը լվացքատուն տանող, ճաշարանի հավաքարար և այլն։ Բոլոր տեղերից նրան հեռացրել են, և երիտասարդը ստիպված է եղել նորից ու նորից ձեռնարկատերերի դռները ծեծել։
Դրայզերը կանոնավոր կրթություն չի ստացել։ Սկզբնական կրթությունն ստացել է կաթոլիկ դպրոցում, որը անվանի գրողը համարում էր իզուր վատնված ժամանակ։ 1888 թվականին ընդունվել է Բլումինգտոնի համալսարան, որտեղ սովորել է մեկ տարի։ Այդտեղ էլ սկիզբ է առել նրա բուռն հետաքրքրությունը դեպի գրականությունը։ Համալսարանում նա առաջին անգամ ծանոթացել ու ոգեշնչվել է Լև Տոլստոյի գրվածքներով և մտադրվել է դառնալ Տոլստոյի նման հռչակավոր գրող, գրել այնպես, որ ամբողջ աշխարհը լսի։
1892 թվականից սկսում է աշխատել «Չիկագո դեյլի գլոբ» թերթում որպես լրագրող։ Այնուհետև աշխատակցում է տարբեր թերթերի և ամսագրերի, վարում է տարբեր պաշտոններ՝ լրաբեր, ակնարկագիր, խմբագիր, բաժնի վարիչ։ Այդ ընթացքում նա ավելի լավ է ծանոթանում գրական, քաղաքական գործիչների, տարբեր խավերի և բնագավառների մարդկանց հետ։ Սակայն մոտիկից ծանոթանալով լրագրողական աշխարհին, հասկանալով իրական ճշմարտության և լրագրի ճշմարտության տարբերությունը, հաճախակի ընդհարումներ է ունենում պետերի և պաշտոնատար այլ անձանց հետ, անդրադառնալով որ այդ գործն իր էությանը չէր համապատասխանում։ Շուտով նա անցնում է գեղարվեստական ակնարկի և պատմվածքի ժանրին ։
Դրայզերի տաղանդի փայլը միանգամից շողաց իր առաջին վեպում՝ «Քույր Քերրի»-ում (1900), որը մեծ համբավ ստեղծեց նրա անվան շուրջ։ Այն բերում էր յուրահատուկ ռեալիստական ոճ, դրա հետ մեկտեղ՝ նուրբ մոտիվացիա։
Քույր Քերրի
«Քույր Քերրի» (1900, Sister Carrie) վեպը 20-րդ դարի ամերիկյան ռեալիզմի առաջին լուրջ գործերից է։ Գլխավոր հերոսուհին Քարոլին Միբերն է։ Քարոլինան կամ Քերրին՝ ինչպես նրան այլ կերպ կոչում են, մաքուր հոգով ու զգացմունքներով լի, կենսափորձից զուրկ, պատրանքներով հրապուրված տասնութամյա աղջիկը հեռանում է Չիկագո, թողնելով օրվա ապրուստով ապրող ծնողներին։ Վեպի առաջին մասում Դրայզերը գրում է․
Վեպի առանցքային թեման հանդիսանում է գլխավոր հերոսուհու կյանքի պատմությունը, նրա սոցիալական կենսագրությունը։
Ջեննի Գերհարդ
«Ջեննի Գերհարդ» (1911, Jennie Gerhardt) վեպը, որը Դրայզերի երկրորդ վեպն է, լույս է տեսել 1911 թվականին։ Բովանդակության և գեղարվեստական կառուցվածքի տեսանկյունից որոշ նմանություններ կան այս և նախորդ վեպի միջև։ Այս վեպում սյուժետային հիմնական գիծը աշխատավոր ընտանիքից դուրս եկած աղջկա տառապանքների պատմությունն է։ Վեպի բուն նպատակը բուրժուական այլասերված աշխարհի քննադատությունն է։ Դրայզերը վեպի հետագա հրատարակություններից մեկի վերջաբանում հայտնել է, որ իր նպատակն է եղել պատկերել «խլացուցիչ կերպով աղմկող աշխարհի ոլորապտույտն ընկած չունևոր ընտանիքի աղջկան, այն աշխարհի, որը կոչում են քաղաքակիրթ, այն աշխարհի, որը ծարավի է զվարճությունների ու հարստության»։
Արտաքին հղումներ
Կատեգորիա:Ամերիկացի գրողներ Կատեգորիա:Ամերիկացի սոցիալիստներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի հասարակական գործիչներ Կատեգորիա:Ամերիկացի աթեիստներ Կատեգորիա:Ամերիկացի տղամարդ վիպասաններ Կատեգորիա:Ամերիկացի խմբագիրներ Կատեգորիա:Ամերիկացի լրագրողներ Կատեգորիա:Ամերիկացի սցենարիստներ Կատեգորիա:Ինքնակենսագիրներ
Արաբերենի Ալժիրի բարբառ
Արաբերենի ալժիրյան բարբառ, արաբերենի տարբերակներից մեկն է, օգտագործվում է Ալժիրում. Գրավոր Արաբերենը տարբերվում է խոսակցականից, որն դարիժա բարբառից է։ Ալժիրյան բարբառը պարունակում է Բերբերյան լեզուների բաղադրիչներ, և շատ բառեր վերցված բերբերերենից, թուրքերենից, իսպաներենից, և ֆրանսերենից. նույնպես և այլ բարբառներում, դուրս են գալիս վերջավորությունները գրավոր լեզվի։ Պաշտոնական կարգավիճակ այս բարբառը չունի, բայց օգտագորժվում է արաբների մեծամասնության կողմից։ Ալժիրի արաբերենը տարբեր է տարբեր քաղաքներում։ Ալժիրի բարբառը ունի մի քանի տարբերություններ Ալժիրի դարիժայից։
Ծանոթագրություններ
Կատեգորիա:Ալժիրի լեզուներ
Տուրտուզ
Տուրտուզ (Tourtouse), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Սեն Ժիրոն շրջանի համայնք է։
Համայնքի INSEE կոդ՝ 09313։
Բնակչություն
Համայնքի բնակչությունը 2008 թվականին կազմում էր 160 մարդ։
Տնտեսություն
2007 թվականի տվյալներով 103 աշխատունակ տարիքի մարդկանցից (15-64 տարեկան) 71-ը տնտեսապես ակտիվ էին, 32-ը անգործունակ (ակտիվության ցուցանիշը 68,9 %, 1999 թվականին եղել է՝ 70,3 %)։ 71 աշխատունակ բնակիչներից 60-ը աշխատում էին (34 տղամարդ և 26 կին), անաշխատանք էին 11-ը (5 տղամարդ և 6 կին)։ 32 անգործունակ մարդկանցից 3-ը աշակերտներ կամ ուսանողներ են, 21-ը թոշակառու, 8-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Զաղիձոր Վերին
Զաղիձոր Վերին, ձմեռանոց ՀՀ Ալավերդու շրջանում։ 1926 թվականի տվյալներով՝ ուներ 25 հայ բնակիչ։ Հետագայում լքվել է ։
Ծանոթագրություններ
Կատեգորիա:Ձմեռանոցներ
Նաիրա Կարապետյան
Նաիրա Կարապետյան, հայ արևելագետ, ՀՀ ԱԺ 5-րդ գումարման պատգամավոր, Միացյալ Ազատական ազգային կուսակցության անդամ ։
Կենսագրություն
Նաիրա Կարապետյանը ծնվել է 1977 թվականի հոկտեմբերի 25-ին Գյումրիում։ 1999 թվականին ավարտել է Երևանի պետական համալսարանի արևելագիտության ֆակուլտետի արաբագիտության բաժինը՝ արևելագետ-դիվանագետ որակավորմամբ։ 2002 թվականին ավարտել է ՀՀ Գիտությունների ազգային ակադեմիայի արևելագիտության ինստիտուտի ասպիրանտուրան։ 2003 թվականից մինչև 2011 թվականը «Քաղաքական հմտությունների զարգացում» թեմայով մասնակցել է մի շարք ուսուցողական ծրագրերի, այդ թվում՝ Միջազգային ռազմավարական հետազոտությունների հիմնադրամ (2005, Վրաստան), «Կոնրադ Ադենաուեր» հիմնադրամի ուսուցողական կենտրոն (2009, Գերմանիա), Քենտի արքայազն Մայքլի հիմնադրամ (2011, Մեծ Բրիտանիա)։
Անձնական կյանք
Ամուսնացած է, ունի մեկ դուստր։
Աշխատանքային գործունեություն
2003-ից մինչև 2005 թվականը եղել է ՀՀ ԱԺ պատգամավորի օգնական։ 2005 թվականից մինչև 2008 թվականն աշխատել է ՀՀ սոցիալական ապահովագրության պետական հիմնադրամի (2008 թվականի հունվարից` ՀՀ ԱՍՀՆ սոցիալական ապահովության պետական ծառայություն) միջազգային համագործակցության և հասարակայնության հետ կապերի վարչության միջազգային ծրագրերի զարգացման և հանրային կապերի (PR) պատասխանատու։ 2010-2012 թվականներին եղել է ՀՀ ճանապարհային երթևեկության անվտանգության ազգային խորհրդի քարտուղարության հանրային կապերի (PR) պատասխանատու։
2010 թվականից «Կանանց ակումբ»-ի համահիմնադիր է։
2008 թվականից Միացյալ Ազատական Ազգային Կուսակցության (ՄԻԱԿ) անդամ է, իսկ 2009 թվականից՝ կուսակցության խորհրդի և քարտուղարության անդամ։
2012 թվականի մայիսի 6-ին համամասնական ընտրակարգով Հայաստանի Հանրապետական կուսակցությունից ընտրվել է ՀՀ ԱԺ 5-րդ գումարման պատգամավոր։
Գիտական մի շարք աշխատությունների հեղինակ է։
Արտաքին հղումներ
Կատեգորիա:Հայ արևելագետներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:20-րդ դարի արևելագետներ Կատեգորիա:21-րդ դարի արևելագետներ Կատեգորիա:Հայ քաղաքական գործիչներ
Արգենտինայի կեչուա
Արգենտինայի կեչուա (Quechua santiagueño, quichua), հարավային կեչուայի բարբառ, որով խոսում են Սանտիագո Դել Էստերո նահանգի կենտրոնական մասում (Ֆիգերոա, Ռոբլես, Սերմիենտո, Սան Մարտին, Սիլիպիկա, Լորետո, Ատամիսկի, Ավալյանեդա, Սալավինա, Կեբրաչոս, Միտրե, Ագիրե), ինչպես նաև Մորենո, Խուան Ֆելիպե Իբարրա, Տաբոադա, Սալտա և Բուենոս Այրես նահանգների հարավային մասեր։ Լեզվակիրների քանակը տատանվում է 60-ից մինչև 150-300 հազար մարդ։
Նախկինում կեչուա լեզվով խոսել են նաև Տակուման նահանգում, հատկապես Կալչաքիես հովտում։ Ներկա պահին այդտեղ կեչուա լեզվակիրներ չկան։ Բացի այդ Ժուժույ նահանգում մի քանի հազար բնակիչ խոսում է կեչուայի այլ տարբերակով, որն առավելապես նման է Կուսկո-Կոլյաո բոլիվյան բարբառի տարբերակին։ Չիլիա-բոլիվիական սահմանի մոտ՝ Սիենայում, կա ընդամենը մեկ դպրոց, որտեղ դասավանդում է մեկ ուսուցիչ։
Սանտիագո դել Էստերոյի ազգային համալսարանում կա ամբիոն, որը զբաղվում է այդ լեզվի ուսումնասիրմամբ և պահպանմամբ։ Արգենտինական կեչուան տարբերվում է բոլիվիականից, չնայած որ վերջինիս հետ ունի 81% ընդհանուր բառապաշար։ Արգենտինական կեչուայի առանձնահատկությունը ձայնային համադրությունների ձգումն է։
Բառասկզբի [h]-ն կորում է։
Արտաքին հղումներ
Կատեգորիա:Արգենտինայի լեզուներ
Այծեմնիկ Օհանյան
Այծեմնիկ Օհանյան, հայ բժիշկ, ՀՀ ԱԺ նախկին պատգամավոր ։
Կենսագրություն
Այծեմնիկ Օհանյանը ծնվել է 1957 թվականի օգոստոսի 8-ին Վանաձորում (նախկինում՝ Կիրովական)։ 1980 թվականին ավարտել է Երևանի պետական բժշկական ինստիտուտի ընդհանուր բժշկության ֆակուլտետը, իսկ 1981 թվականին` նույն ֆակուլտետի կլինիկական ինտերնատուրան (բուժական գործ)։
Անձնական կյանք
Ամուսնացած է, ունի երկու զավակ։
Աշխատանքային գործունեություն
1981 թվականից մինչև 1989 թվականն աշխատել է Կիրովականի առաջին բուժմիավորման թերապևտ, 1989-1998 թվականներին՝ Վանաձորի առաջին պոլիկլինիկայի գերձայնային ախտորոշման բաժանմունքի վարիչ։ 1998-ից մինչև 2002 թվականը աշխատել է «Վանաձորի 2-րդ հիվանդանոց» ՊՓԲԸ-ում՝ որպես բժիշկ-սոնոգրաֆիստ։ 2002-2007 թվականներին եղել է «Վանաձորի թիվ 1 հիվանդանոցային համալիր» ՓԲԸ ախտորոշիչ բաշանմունքի վարիչ, 2007-2008 թվականներին՝ Վանաձորի «թիվ 1 հիվանդանոցային համալիր» ՓԲԸ բժիշկ-սոնոգրաֆիստ։ 2008 թվականից մինչև 2012 թվականը եղել է «Վանաձորի թիվ 2 հիվանդանոց» ՊՓԲԸ ախտորոշիչ բաժանմունքի վարիչ, 2012-2014 թվականներին՝ «Վանաձորի թիվ 1 պոլիկլինիկա» ՊՓԲԸ բժիշկ-սոնոգրաֆիստ, 2014-ից մինչև 2018 թվականը՝ «Վանաձորի ԲԿ» ՓԲԸ բժիշկ-սոնոգրաֆիստ։ 2000-2018 թվականներին զբաղվել է անհատ ձեռնարկատիրությամբ՝ մատուցելով բժշկական ծառայություն։
2005 թվականից մինչև 2008 թվականը եղել է Վանաձոր համայնքի ավագանու անդամ։ «Բարգավաճ Հայաստան» կուսակցության համամասնական ցուցակով 2016 թվականից մինչև 2018 թվականը եղել է Վանաձոր համայնքի ավագանու անդամ։
2011 թվականից «Բարգավաճ Հայաստան» կուսակցության անդամ է։
2018 թվականի օգոստոսի 14-ին ԱԺ պատգամավոր է ընտրվել «Ծառուկյան» կուսակցությունների դաշինքի համապետական ընտրական ցուցակով։
Ֆումիո Կիսիդա
Ֆումիո Կիշիդա (岸田 文雄, ), ճապոնացի քաղաքական գործիչ։ Ճապոնիայի Լիբերալ-դեմոկրատական կուսակցության նախագահ 2021 թվականի սեպտեմբերի 29-ից։ Ճապոնիայի վարչապետ 2021 թվականի հոկտեմբերի 4-ից ։
Ճապոնիայի արտաքին գործերի նախարար (2012 թվականի դեկտեմբերի 26-ից մինչև 2017 թվականի օգոստոսի 3-ը)։
Կենսագրություն
Ֆումիո Կիսիդան ծնվել է Սիբույում, Տոկիոյում 1957 թվականի հուլիսի 29-ին, ժառանգական քաղաքական գործիչների ընտանիքում ։ Նրա հայրը՝ Ֆումիտակե Կիսիդան պետական ծառայող էր էկանոմիկայի նախարարությունում, Ճապոնիայի առևտրի և արդյունաբերության տնօրեն The Small and Medium Enterprise Agency-ն էր։ Քանի որ Կիսիդաի ընտանիքը Հիրոսիմա քաղաքից էր, ամեն ամառ ընտանիքը Հիրոսիմա էր վերադառնում։ Կիսիդաի ընտանիքի շատ անդամներ զոհվել են Հիրոսիմայի ատոմային ռմբակոծության հետևանքով, ընտրությունների հաղթողի մի քանի հարազատներ ճառագայթվել են 1945 թվականի օգոստոսին ամերիկյան ատոմային ռմբակոծության հետևանքով ։ Նրա հայրը Ֆումիտակեն և պապը Մասակի Կիսիդան քաղաքական գործիչներ են եղել, նրանք խորհրդարանի ստորին պալատի անդամներ են եղել ։ Ճապոնացի քաղաքական գործիչ Եիտի Միյազավան նրա զարմիկը՝ Հիրոսիմայի պրեֆեկտուրայի նախկին նահանգապետ 1973-1981 թվականներին և արդարադատության նախարար 1995-1996 թվականներին, Հիրոսի Միյազավան ինչպես նաև Ճապոնիայի նախկին վարչապետ Քիիչի Միյազավան՝ նրա հեռավոր ազգակններն են
Ֆումիո Կիսիդան հաճախում էր PS 013 Clement C. Moore-ի տարրական դպրոց, Նյու Յորքի Քուինսի Էլմհերսթի շրջանում, քանի որ նրա հայրը այդ ժամանակ աշխատում էր ԱՄՆ-ում ։ Ֆումիո Կիսիդան ավարտել է ավագ դպրոցը Casey, որտեղ նա նաև խաղացել է բեյբոլի թիմում ։
Ֆումիո  Կիսիդան ուսանել է իրավունք համալսարանում Waseda և ավարտել է 1982 թվականին ։ Վասեդայի համալսարանում նա ընկերացել է ապագա ճապոնացի քաղաքական գործիչ Տակեշի Իվայի հետ ։
Աշխատել է ներկայումս գոյություն չունեցող Long-Term Credit Bank of Japan-ում, իսկ հետո եղե է ներկայացուցիչների պալատի անդամի քարտուղար, Ֆումիո Կիսիդան առաջին անգամ Ներկայացուցիչների պալատ է ընտրվել 1993 թվականի հուլիսին Լիբերալ-դեմոկրատական կուսակցությունից՝ ներկայացնելով Հիրոսիմայի 1-ին շրջանը ։
Կիսիդան Օկինավայի եւ Հյուսիսային տարածքների (վիճելի Կուրիլյան կղզիների) հարցերով նախարարի պաշտոնն զբաղեցրել է 2007-2008 թվականներին, սկզբում Շինզո Աբեի աշխատասենյակում, իսկ հետո Յասուո Ֆուքուդայի աշխատասենյակում ։ Նա 2008 թվականին նշանակվել է սննդամթերքի անվտանգության և սպառողների հարցերով պետական նախարար, այն ժամանակվա վարչապետ Յասուո Ֆուքուդայի կաբինետում ։ Կիսիդան նաև Յասուո Ֆուքուդայի աշխատասենյակում գիտական և տեխնոլոգիական քաղաքականության, կյանքի որակի և պետական-իրավական բարեփոխումների պետական նախարար էր ։
Նա մոտ էր Մաքոտո Կոգին ՝ Կոչիկայ խմբակցության առաջնորդ, որը ՃԼԴԿ-ի հնագույններից մեկն էր, և այն իր վերահսկողության տակ էր վերցրել 2012 թվականի հոկտեմբերին այն բանից հետո, երբ Մակոտո Կոգան հայտարարեց քաղաքականությունից հեռանալու մասին ։
Աբեի կառավարությունը
Վարչապետ Շինզո Աբեի կաբինետում արտաքին գործերի նախարար է նշանակվել 2012 թվականի դեկտեմբերի 26-ին ։
Ճապոնիայի արտաքին գործերի նախարար Կիսիդան հետպատերազմյան շրջանում իր բոլոր հետնորդներից ավելի երկար է զբաղեցնում Ճապոնիայի արտաքին գործերի նախարարի պաշտոնը։
2017 թվականի օգոստոսի 3-ին Աբեի կաբինետի զգալի վերադասավորումից հետո հեռացել է արտաքին գործերի նախարարի պաշտոնից և գլխավորել Լիբերալ-դեմոկրատական կուսակցության քաղաքական խորհուրդը։
2021 թվականի սեպտեմբերի 29-ին ընտրվել Է Ճապոնիայի Լիբերալ-դեմոկրատական կուսակցության նախագահ ։
Հայերեն ժեստերի լեզու
Հայերեն ժեստերի լեզու, տարածված է Հայաստանում՝ խուլերի մոտ ։ Հայտնի չէ, թե արդյոք նա կապված է կովկասյան ժեստերի լեզվի հետ, կովկասում հայ կանայք խոսում էին ժեստերի լեզվով։ Ժեստերի լեզվի հիմնական ձևերը՝ բանավոր խոսքի ուսուցման տաբուներն են։
Դասակարգում
Ուիտմանը (1991) պնդում է, որ հայերեն ժեստերի լեզուն մեկուսացված է ։
Արտաքին հղումներ
Կատեգորիա:Հայերեն Կատեգորիա:Ժեստերի լեզուներ Կատեգորիա:Հայաստանի լեզուներ
Հադլոկ դաշտ
Հադլոկ դաշտ, Պորտլանդում (Մեյն) Փոքր Լիգայի բեյսբոլի մարզադաշտ է ։ Այն հիմնականում տեղավորվում է Արևելյան լիգայի Պորտլանդական ծովային շների համար և Պորտլենդի ավագ դպրոցի բուլ շների և Դիերինգ ավագ դպրոցի բեյսբոլի թիմերին։ Մարզադաշտը կոչվում է Էդսոն Ջ. Հադլոկի անունով, որը երկար ժամանակ եղել է Պորտլանդի ավագ դպրոցի բեյսբոլի մարզիչ և ֆիզիկայի ուսուցիչ ։
Զորի քարավանատուն
Զորի քարավանատուն, քարավանատուն նախկին Երևանի նահանգի Սուրմալուի գավառում, Զոր գյուղի մոտ, նրանից մոտ 20 կմ հեռավորության վրա՝ Դիադին-Իգդիր ճանապարհին։ Կառուցվել է XIII դարում ոմն Աշոտ ճարտարապետի միջոցով։ Կառուցման ոճով նման է Արուճի և Թալինի քարավանատներին։ Ուղղանկյուն քառանկյունի շինություն է։ Ներսից բաժանվում է երեք հարկաբաժինների։ Քարաշեն է, միակ մուտքը արևելքից է, որն ունի XIII-XIV դարերին բնորոշ զարդաքանդակներ, որոնց մեջ պահպանվում էր երկտողանի արաբատառ արձանագրություն։ Դրա մեջ հիշատակված է ճարտարապետ-վարպետ Աշոտի անունը։ Ենթադրում են, որ Հուշարձանը երկհարկանի է եղել ։
Հադլոկ դաշտ
Պատմություն և զարգացում
Պարկը բացվել է ապրիլի 18-ին, 1994 թվականին 6000 հզորությամբ ։ Մի տարի հետո, ավելացվել է 500 տեղ, խթանելով հզորությունը մինչև 6,500-ի ։ 1998 թվականի ընդլայնումը կարողացավ ավելացնել 6,860 և արդեն 2002 թվականին հասավ 6,975-ի ։ 2006 թվականի մրցաշրջանի մեկնարկից առաջ նույն դաշտում ավելացվել է շուրջ 400 տեղ, իսկ այգին 7.368: Հադրիկի դաշտը գտնվում է Միջպետական 295-ի, պատմական Ֆիցպատրիկի մարզադաշտի և Պորտլանդի ցուցահանդեսի շենքի միջև, ԱՄՆ-ում շարունակական գործողությամբ երկրորդ հնագույն արենան։ 2003 թվականին, երբ Բոստոնի Red Sox-ին անդամակցող ծովի շունը՝ կրկնօրինակեց կանաչ հրեշին, որը կոչվում էր Maine Monster, ավելացվեց ձախ դաշտում, Red Sox-ի Ֆենվեյ դաշտում բնօրինակին համապատասխանելու համար ։ 2006 թվականին վարձակալած ծովային շներն Արևելյան լիգայի չեմպիոններ էին։ Ձախ դաշտի պարիսպը 315 ոտնաչափ է, կենտրոնի դաշտային պարիսպը 400 ոտնաչափ, իսկ աջ դաշտում պարիսպը՝ 330 ոտնաչափ հեռավորության վրա է։ 2014-թվականի մրցաշրջանից առաջ նոր վիդեոներ են ավելացվել։ Հաճելի օրերին Հադլոկի դաշտը միշտ հատուկ է ծովային շների համար։ Դրա առաջին շնորհավորանքը սեպտեմբերի կիրակին է, հաճախ ավելի ուշ, ինչպես 1926 թվականի Պորտլանդի Էսկիմոսի դեպքը։ Բոլորը սիրում են Հոլիվուդի ֆիլմերը նայել հենց դաշտի առաջ, երբ խաղը սկսվում է շները կանգնում են և սկսում վազել դաշտով մինչև հաջորդ խաղերը։
Զորի քարավանատուն
Ծանոթագրություններ
Կատեգորիա:Քարավանատներ Կատեգորիա:Թուրքիայի հայկական կառույցներ Կատեգորիա:Այրարատ նահանգի ճարտարապետություն Կատեգորիա:13-րդ դարի կառույցներ
Արտակ Ստամբոլցյան
Արտակ Ավետիսի Ստամբոլցյան (1895, Սարիղամիշ —1937), Անդրկովկասում խորհրդային ռեժիմի հաստատման աջակից, Կոմունիստական կուսակցության անդամ (1916)։
Ավարտել է Թիֆլիսի Ներսիսյան դպրոցը (1916), սովորել Էջմիածնի Գևորգյան ճեմարանում։ 1917 թվականին տեղափոխվել է Ալեքսանդրապոլ, ընտրվել ՌՍԴԲԿ Ալեքսանդրապոլի կոմիտեի կազմում, պրոպագանդիստական աշխատանք տարել կայազորում և երկաթուղու բանվորների շրջանում։
1918 թվականին տեղափոխվել է Բաքու, որտեղ մարտական դրուժինայի շարքերում մասնակցել է մարտյան քաղաքացիական կռիվներին։ Բաքվի կոմունայի պարտությունից հետո կուսակցության հանձնարարությամբ ընդհատակյա աշխատանք կազմակերպելու համար մինչև 1920 թվականը մնացել է քաղաքում։
1920 թվականին, որպես քաղաշխատող ծառայել է 13-րդ կարմիր բանակի քաղվարչությունում և մասնակցել Պյոտր Վրանգելի դեմ մղված մարտերին։ 1921 թվականից Ստամբոլցյանը կուսակցական աշխատանք է տարել Բաքվում (շրջկոմի քարտուղար), Մոսկվայում (ԽՄԿԿ Կենտկոմի կազմբաժնի հրահանգիչ), Օմսկում (Արևելասիբիրյան երկաթուղու կուսկազմակերպիչ) և Դոնբասում (շրջկոմի քարտուղար)։
Կատեգորիա:Հայ կոմունիստներ Կատեգորիա:1895 ծնունդներ Կատեգորիա:1937 մահեր Կատեգորիա:Թիֆլիսի Ներսիսյան դպրոցի շրջանավարտներ Կատեգորիա:Էջմիածնի Գևորգյան ճեմարանի սաներ
Ստեֆանո (արբանյակ)
Ստեֆանո՝ Ուրանի հակադարձ պտույտով, անկանոն արբանյակն է, հայտնաբերվել է Մեթյու Հոլմանի և Բրետ Գլեդմանի կողմից 1999 թվականին։ Ստացել է S/1999 U 2 ժամանակավոր նշանակումը    ։
Հաստատվել է որպես ուրանի արբանյակ՝ «Ուրան XX», հետագայում, 2000 թվականի օգոստոսին, այն անվանվել է Շեքսպիրի Փոթորիկ պիեսի հերոսի անունով ։
Արտաքին հղումներ
Կատեգորիա:Ուրանի արբանյակներ Կատեգորիա:Անկանոն արբանյակներ
Rate-monotonic scheduling
Համակարգչային գիտության մեջ միաձուլման գնահատումը միաձուլման ալգորիթմ է, որն օգտագործվում է ստատիկ առաջնահերթության միաձուլում ունեցող դասերով իրական ժամանակ օպերացիոն համակարգերում ։ Ստատիկ առաջնահերթությունները նշանակվում են աշխատանքի տևողության ցիկլի հիման վրա. որքան կարճ է ցիկլի տևողությունը, այնքան բարձր է աշխատանքի առաջնայնությունը։
Ծանոթագրություններ
Կատեգորիա:Ալգորիթմներ
BTS World
BTS World (ստիլիզացված՝ BTS WORLD) համակարգչային խաղ է, որը մշակվել է Takeone Company Corp-ի կողմից և հրատարակվել է Netmarble-ի կողմից։ Խաղացողները ստանձնում են BTS-ի մենեջերի դերը՝ 2012-ից յոթ անդամներից յուրաքանչյուրի հետ տարբեր ճանապարհորդություններ կատարելով՝ սկսած մինչև իրենց դեբյուտը, մինչև 2019 թվականը։
Խաղընթացք
BTS World-ը վիզուալ վեպի ոճավորված համակարգչային խաղ է, որտեղ պատմվածքի մեծ մասը ապավինում է օգտագործողի և խաղի նիշերի փոխազդեցություններին կտտացնելուն ։ Խաղը հիմնված է խոսակցությունների և ընտրության վրա, որոնք ազդում են հետագա գլուխների վրա։ Խաղացողը կարող է նաև ոճավորել նիշերը և խաղաթղթային խաղ խաղալ՝ որոշակի գնահատականի հասնելու համար։
Խաղում օգտագործվում են BTS-ի անդամների իրական լուսանկարներ և ձայնագրություններ ։ Իր պաշտոնական կայքում տեղադրված են անդամների լուսանկարների և պատկերասրահների պատկերասրահներ՝ որպես խաղի կերպարներ։
Մեկ այլ ռեժիմ, որը կոչվում է «Another Story», ունի նմանատիպ խաղընթացք, բայց ունի տարբեր պատմություններ, քանի որ նրանցից յուրաքանչյուրը կենտրոնանում է խաղացողի և BTS-ի միայն մեկ անդամի վրա, կարծես նրանք միասին չէին այդ ժամանակ։
Անձնավորություններ
Խաղի պաշտոնական կայքում նկարագրությունների հիման վրա, «Another Story» ֆիլմում կան յոթ տարբեր կերպարներ։
Ծրագրավորում
Հաղորդվում էր, որ BTS World-ը երկու տարի գտնվում էր զարգացման մեջ ։ Netmarble-ը պնդում էր, որ խմբի ուժեղ երկրպագությունը «հանգեցնում է լավ պոտենցիալ շուկայի՝ բոլորովին նոր խաղ ստեղծելու համար» ։ Խաղը հիմնված է անդամների իրական անհատականությունների վրա ։
Սաունդթրեք
Խաղում ներկայացված են խմբից բնօրինակ երաժշտություն։ Ուղեկցող սաունդթրեք ալբոմը՝ BTS World: Original Soundtrack-ը, ամբողջ աշխարհում թողարկվել է 2019 թվականի հունիսի 28-ին ։
Ձայնային երաժշտությանն աջակցել են երեք համագործակցության սինգլներ՝ «Dream Glow»-ը՝ Ջին-ից, Ջիմին-ից, և Ջոնգուկ-ից, որոնք ներկայացնում են բրիտանացի երգչուհի Charlie XCX-ին (հունիսի 7), J-Hope-ի և V-ի «A New New Day» ֆիլմը, որում ներկայացված է շվեդ երգչուհի Զառա Լարսոնը (հունիսի 14) , և RM-ի և Suga-ի «All Night», թողարկվելուց հետո բացահայտվեց խաղի մեջ ։
Ծանոթագրություններ
Կատեգորիա:Համակարգչային խաղեր Կատեգորիա:BTS
Կալիբան (արբանյակ)
Կալիբան (Caliban), Ուրանի մեծությամբ երկրորդ հակադարձ շարժմամբ անկանոն արբանյակն է։ Հայտնաբերվել է 1997 թվականի սեպտեմբերի 6-ին Բրետ Գլեդմանի, Ֆիլիպ Նիկոլսոնի, Ջոզեֆ Բարնսի և Ջոն Կավալաարսի կողմից, օգտագործելով 200-դյույմանոց Հեյլի աստղադիտակը, միաժամանակ Սիկորաքս արբանյակի հետ, և ստացել է ժամանակավոր S/1997 U 1 նշանակումը, և ապա ստացել է նաև Ուրան XVI անվանումը։
Իր այժմյան անունը ստացել է Վիլյամ Շեքսպիրի Փոթորիկ պիեսի հրեշի անունով։
Ուղեծիրը
Կալիբանը պտտվում է բավականին ձգված ուղեծրով, ավելի քան 10 անգամ ավելի հեռու Ուրանից քան ամենահեռու կանոնավոր արբանյակ Օբերոնը։ Նրա ուղեծիրը հակադարձ է, չափավոր թեքված և փոքր էքսցենտրիսիտետով։ Ուղեծրի պարամետրերից կարելի է դատել, որ այն պատկանում է նույն ուղեծրային խմբին, ինչպես և Ստեֆանոն և Ֆրանցիսկոն, և հավանաբար ունի միևնույն ծագումը։
Արտաքին հղումներ
Կատեգորիա:Ուրանի արբանյակներ Կատեգորիա:Անկանոն արբանյակներ
Կատի Վոլֆ
Կատի Վոլֆը (Wolf Kati, Katalin, ), հունգարացի երգչուհի։
Կենսագրություն
Կատի Վոլֆը ծնվել է 1976 թվականի սեպտեմբերի 24-ին Հունգարիայում։
Կատին երգել սկսել է մանկուց, դեռ 7 տարեկանում նա ձայնագրել Vuk անիմացիոն մուլտֆիլմի սաունդրեքը։
2010 թվականին մասնակցել է X Factor (Իքս Ֆակտոր) մրցույթի հունգարական տարբերակին։
2011 թվականին What About My Dreams? երգով ներկայացրել Հունգարիան Եվրատեսիլ 2009 երգի մրցույթում և մրցույթի եզրափակիչ փուլում զբաղեցրել է 22-րդ հորիզոնականը ։
Արտաքին հղումներ
Կատեգորիա:Եվրատեսիլ 2011 երգի մրցույթ Կատեգորիա:Հունգարացի երաժիշտներ Կատեգորիա:Հունգարացի երգիչներ Կատեգորիա:21-րդ դարի երգչուհիներ Կատեգորիա:Բորտուղեկցորդներ Կատեգորիա:Եվրատեսիլ երգի մրցույթի մասնակիցներ Կատեգորիա:Հունգարացի կանայք Կատեգորիա:Հունգարացի երգահաններ
Կեգումս
Կեգումս (Ķegums, Keggum), քաղաք (մինչև 1993 թվականը քաղաքային տիպի բնակավայր) Լատվիայի կենտրոնական մասում, Կեգումս շրջանի վարչական կենտրոնը։
Գտնվում է Ռիգայից 46 կմ դեպի հարավ-արևելք, Դաուգավայի աջ ափին, Լիելվարդե և Օրգե քաղաքների միջև։ Մինչև 2009 թվականը եղել է Օգրսկ շրջանի կազմում։
Մշտական բնակչությունը կազմում է 2 357 մարդ։ Քաղաքի տարածքը 6,8 կմ² է։ Գործում է Կեգումս ՀԷԿ-ը։ Խորհրդային ժամանակներում քաղաքում եղել է ձկնաբուծական գործարան։ Քաղաքում գտնվում է Ռիգա-Կրուստպիլս երկաթուղային կայարանը։
Բնակչություն
Կեգումսը Լատվիայի այն հինգ քաղաքներից է, որտեղ 1991 և 2001 թվականների ընթացքում բնակչության թիվը աճել է։ Ընդ որում, Կեգումսն առավել նշանակալի քաղաքն է (այնուհետև Իկշկիլե քաղաքն է) ։ Քաղաքում կառուցվել են մի շարք ամառանոցներ։ Քաղաքի գրավչությունը պայմանավորված է լավ էկոլոգիական իրավիճակով։ Բնակչության մեջ գերակշռում են լատիշները (80 %) ։
Ենթակառուցվածք
Քաղաքի գլխավոր արդյունաբերական օբյեկտները Կեգումսկի ՀԷԿ-ն է և Դաուգավայի հիդրոէլեկտրակայանը։ Կեգումսում առաջին անգամ հիդրոէլեկտրակայան կառուցելու նախագիծ մշակվել է դեռևս 1914 թվականին Ռուսական կայսրության ժամանակ, սակայն շինարարությունը սկսվել է միայն 1936 թվականին։ 1939 թվականին մեկնարկել է առաջին հանրագումարը, իսկ երրորդը՝ 1940 թվականի մայիսից ։
Կեգումսում կա երկաթուղային կայարան, ամբուլատորիա, դեղատուն, անասնաբուժական խանութ-սրահ, գրադարան, կոմերցիոն դպրոց, մշակույթի տուն, մանկապարտեզ։ Կեգումսում կան նաև անտառներ, որտեղ աճում են հատապտուղներ և սնկեր։ Քաղաքը ունի բուժական մեծ ազդեցություն ։
Լեգենդ
Գոյություն ունի լեգենդ այն մասին, որ ռուսները հաղթահարելով Կեգումսից ոչ հեռու գտնվող գետային շեմերը գոռում էին «Տյագոմ!, Տյագոմ!», իսկ ավելի ուշ դրանից ծագել է «Կեգումս» տեղանունը։
Արտաքին հղումներ
Կատեգորիա:Լատվիայի քաղաքներ Կատեգորիա:Լատվիայի բնակավայրեր Կատեգորիա:1993 թվականին հիմնադրված բնակավայրեր
Տուրտրոլ
Տուրտրոլ (Tourtrol), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Սեն Ժիրոն շրջանի համայնք է։
Համայնքի INSEE կոդ՝ 09314։
Բնակչություն
Համայնքի բնակչությունը 2008 թվականին կազմում էր 242 մարդ։
Տնտեսություն
2007 թվականի տվյալներով 147 աշխատունակ տարիքի մարդկանցից (15-64 տարեկան) 109-ը տնտեսապես ակտիվ էին, 38-ը անգործունակ (ակտիվության ցուցանիշը 74,1 %, 1999 թվականին եղել է՝ 76,5 %)։ 109 աշխատունակ բնակիչներից 99-ը աշխատում էին (56 տղամարդ և 43 կին), անաշխատանք էին 10-ը (5 տղամարդ և 5 կին)։ 38 անգործունակ մարդկանցից 11-ը աշակերտներ կամ ուսանողներ են, 11-ը թոշակառու, 16-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Բուլղարիայի Օլիմպիական կոմիտե
Բուլղարիայի Օլիմպիական կոմիտե (Български олимпийски комитет), Բուլղարիայի ազգային օլիմպիական կոմիտե։ Հիմնադրվել է 1923 թվականին։ Ընկերությունը դարձել է ՄՕԿ-ի անդամ 1924 թվականին ։ Գրասենյակը գտնվում է Սոֆիայում։ Համարվում է ՄՕԿ-ի ԷՕԿ-ի և մի շարք այլ համաշխարհային կազմակերպությունների անդամ ։
Թավթավ
Թավթավ, գետ Պարսկաստանում, Ուրմիա լճի ավազանում, լիճն է թափվում հարավից ։
Հայրիկը տանն է
Հայրիկը տանն է (Daddy's Home), կինոկատակերգություն, որի ռեժիորն է Շոնա Անդերսոնը ։
Սյուժե
Հայրը վերադառնում է իր նախկին կնոջ և իր երեխաների մոտ, որը հասցրել էր ամուսնանալ։ Նրանց մոտ սկսում է մրցակցություն խորթ հոր հետ ։
Արտաքին հղումներ
Կատեգորիա:Անգլերեն ֆիլմեր Կատեգորիա:2015 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան կինոկատակերգություններ Կատեգորիա:Paramount Pictures ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան բադի մուվի կինոկատակերգություններ Կատեգորիա:Ֆիլմեր ընտանիքի մասին Կատեգորիա:Ամերիկյան կենսագրական ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Այբ (ամսագիր)
«Այբ», հայագիտական եռամսյա պարբերական։ Լույս է տեսնում 1994 թվականից, Գլենդելում։ Հրատարակիչ՝ Լոս Անջելեսի Մխիթարյան կրթական հիմնարկ։ Հրապարակումները վերաբերում են հայ մշակութային կյանքին։
Կատեգորիա:ԱՄՆ-ի հայկական ամսագրեր Կատեգորիա:Հայկական գիտական պարբերականներ Կատեգորիա:Հայկական գրական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Ծառային տեսակավորում
Կատեգորիա:Տեսակավորման ալգորիթմներ
Էմմա Պապիկյան
Էմմա Թորգոմի Պապիկյան, հայ օպերային երգչուհի, սոպրանո։
Կենսագրություն
Էմմա Պապիկյանը ծնվել է 1957 թվականին, Երևանում։ Հայրը եղել է ինժեներ։ Երաժշտական տաղանդը ժառանգել է մորից։ 4 տարեկան հասակում սովորել է երաժշտություն և Երևանի ֆիլհարմոնիայի մեծ դահլիճում տվել իր առաջին մենահամերգը։ Դպրոցական տարիներին հանդես է եկել բազմաթիվ համերգներով Երևանում, Մոսկվայում, Բուլղարիայում, Գերմանիայում և այլ երկրներում։ 1982 թվականին ավարտել է Լենինգրադի Ռիմսկի-Կորսակովի կոնսերվատորիան՝ Տ. Նովիչենկոյի դասարանը, որին զուգահեռ սովորել է կոմպոզիցիա ու նկարչություն Ռեպինի ակադեմիայում։ 1983 թվականից եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մեներգչուհի։ Առաջին դերերգը եղել է Շեմախանյան թագուհին՝ Ռիմսկի-Կորսակովի «Ոսկե աքաղաղը» օպերայում, որից հետո հրավիրվել է Մոսկվայի Մեծ թատրոն։ Հետագայում մեկնել է «Լա Սկալա», որտեղ սովորել է Ջուլիետա Սիմիոնատոի և Լուչիանո Սիլվեստրի մոտ՝ հաղթելով Մոսկվայում միայն մեկ տեղի վերապատրաստման համար մրցույթում խորհրդային միության 16 երկրների մասնակիցներին։ Մեկ տարվա ընթացքում դարձել է 6 միջազգային մրցույթների դափնեկիր՝ Վոչե Վերդիանի, Վոլտոլինիև այլն, և հանդես եկել բազմաթիվ մենահամերգներով Իտալիայի ավելի քան 24 քաղաքներում։
1988 թվականին Վերդիի «Տրավիատա» օպերայում Վիոլետտայի դերերգով մասնակցել է Պերմի փառատոնին և ամբողջ այդ ներկայացման հասույթը փոխանցել Գյումրու երկրաշարժից տուժածներին։ «Լա Սկալա»-ում վերապատրաստման ընթացքում թատրոնը հրավիրել է երգչուհուն երգելու համաշխարհային առաջին ներկայացման մեջ՝ ֆռաու Շվագեշտիլի դերերգը Մանձոնիի «Դոկտոր Ֆաուստ» օպերայում։
Երգել է բազմաթիվ դահլիճներում՝ Լա Սկալա (Իտալիա), Մեծ թատրոն (Ռուսաստան), Քարնեգի Հոլ (ԱՄՆ), Գավո դահլիճ (Ֆրանսիա), Համբուրգի մեծ ֆիլհարմոնիա (Գերմանիա), Բեյրութի Յունեսկո դահլիճ (Լիբանան) և այլն։ Հրավիրվել է բազմաթիվ միջազգային փառատոների՝ Քորեջի դ՛Օռանժ (ֆրանսիա), Իթիեն (Իտալիա), Մակսակովա և Բառսովա (Ռուսաստան) և այլն։ Մասնակցել է բազմաթիվ կառավարական համերգների Ստրասբուրգում, Եգիպտոսում, Լիբանանում, Ռուսաստանում, Թուրքմենստանում, Հայաստանում և այլուր։ Փարիզի միջազգային արվեստի ընկերության հիմնադիր նախագահն է ։
Արտաքին հղումներ
Կատեգորիա:Հայ երգչուհիներ Կատեգորիա:Հայ սոպրանոներ Կատեգորիա:Ապրիլի 22 ծնունդներ Կատեգորիա:Երևան քաղաքում ծնվածներ Կատեգորիա:Հայ օպերային երգչուհիներ
Ժան Բատիստ Միշել Վալեն Դելամոտ
Ժան Բատիստ Միշել Վալեն Դելամոտ (ճիշտը՝ Վալլեն դը լա Մոթ) (Jean-Baptiste Vallin de La Mothe, ), ճարտարապետ։ Ծագումով ֆրանսիացի։
Կիպրոսի համալսարան
Կիպրոսի համալսարան, (UCY;, Kıbrıs Üniversitesi) հանրային համալսարան Կիպրոսում, հիմնադրվել է 1989 թվականին։ Առաջին ընդունելությունն կատարվել է 1992 թվականին։ Ունի շուրջ 6000 ուսանող (2010/2011)։
Ժան Բատիստ Միշել Վալեն Դելամոտ
Կենսագրություն
1759-1975 թվականներին աշխատել է Ռուսաստանում, հիմնականում՝ Պետերբուրգում․ կառույցները՝ Հյուրատունը (1761-1785), Եկատերինայի կաթոլիկական եկեղեցին (1763-1783) Նևսկի պողոտայում, համամասնություններով Ձմեռային պալատին ներդաշնակ, Նևայի կողմի խստաշունչ ճակատով Փոքր Էրմիտաժը (1764-1767), ռուսական վաղ կլասիցիզմի բնորոշ օրինակներից են։
Մասնակցել է Գեղարվեստի ակադեմիայի (1764-1788, Ա․ Ֆ․ Կոկորինովի հետ) և «Նոր Հոլանդիա» պահեստների (1765-1780, Ս․ Ի․ Չևակինսկու հետ) նախագծմանը։ Պետերբուրգի գեղարվեստի ակադեմիայի պրոֆեսոր (1759 թվականից)։
Ծանոթագրություններ
Կատեգորիա:Ֆրանսիացի ճարտարապետներ
Փափուկ բաճկոն
Փափուկ բաճկոնը կամ փչված բաճկոնը կարված է, հաստ շինված բաճկոնը ներսից լցված է բմբուլով (սովորաբար բադի կամ սագի )։  Այս նյութը սովորաբար օգտագործվում է արտաքին շերտը ջերմամեկուսացնելու համար, որը սովորաբար այնպիսի սինթետիկ մանրաթել է, ինչպիսիք են նեյլոնը կամ պոլիեսթերը։
Պատմություն
Առաջին փափուկ բաճկոնը, հետագայում հայտնի որպես «բմբուլե վերարկու», նախագծվել է 1922 թվականի Էվերեստի արշավախմբի համար ավստրալիացի քիմիկոս Ջորջ Ինգլ Ֆինչի կողմից և կարվել է SW Silver and Co- ի կողմից։ Այն բաց կանաչ գույն ուներ, որը  բաղկացած  էր  օդապարուկի  կտորի գործվածքից։ Ֆինչի բաճկոնը սկզբում  խմբի մյուս անդամները ծաղրում էին, բայց հետո հարգանք նվաճեց քամոտ լեռնային միջավայրում իր արդյունավետության համար ։ Այս ժամանակից ի վեր  նորաձևության դիզայներներ շատ,  ինչպես նաև Էդդի Բաուերը, վերամշակել ու վաճառել են  փափուկ բաճկոնները։ Ենթադրվում էր, որ  փչված բաճկոնը ստեղծել են  Քեփփլ եղբայրները 1995 թվականին, երբ նրանց հայրը Հյուսթոնի օդանավակայան ժամանեց կարմիր փափուկ բաճկոն  հագած     ։
Ծանոթագրություններ
Կատեգորիա:Բաճկոններ
Կիպրոսի համալսարան
Համաձայն աշխարհի համալսարանների վեբոմետրիկ վարկանիշի Կիպրոսի համալսարանը Եվրոպայում զբաղեցնում է 338-րդ տեղը, աշխարհում՝ 830-րդ տեղը ։
Ֆակուլտետներ
Համալսարանն ունի ութ ֆակուլտետ։
Գրադարան
Գրադարանն ունի ավելի քան 267.289 կտոր գիրք։ Գրադարանի կարևոր հավաքածուները ներառում են Կիպրոսի հետազոտությունների հավաքածուն, հնագիտական հավաքածուն և թուրքագիտական հավաքածուն։
Արտաքին հղումներ
Կատեգորիա:Կիպրոսի համալսարաններ Կատեգորիա:Նիկոսիա
Երգեցիկ թռչուններ
Երգեցիկ թռչունները լինում են հատիկակեր և միջատակեր։ Հատիսիտեղներկակեր Երգեցիկ թռչունները են սերինոսները, հատբեկիչները, կանաչ սերինոսները, ամուրիկները, դեղձանիկները, կանեփուկները, խաչկտուցները, թութակները, խածկտիկները, ազնվասարեկները, կարմրակատարները, թանձրակտուցները են։
Միջատակեր Երգեցիկ թռչունները են կարմրատուտները, կեռնեխները, արտույտները, արշալուսիկները, երաշտահավերը, սարյակները, շիկահավերը, սոխակները ևն։ ճիշտ խնամելիս թռչունները վանդակում ապրում և երգում են մինչև 25 (երբեմն ավելի) տարի։ Առավել արագ են ընտելանում ազնվասարեկները, խածկտիկները, խաչկտուցները, արշալուսիկները, սարյակները, երաշտահավերը։ Ընտելացվել և վանդակում հաջողությամբ բազմանում են արտաքին տեսքով և երգով միմյանցից տարբերվող շատ ցեղերի դեղձանիկները։
Հիանալի երգում են կեռնեխները, սոխակները, սարյակները, կարմրատուտները, երաշտահավերը, արշալուսիկները։ Լավ են երգում նաև ազնվասարեկները, կարմրակատարները, ամուրիկները, կանեփուկները, խաչկտուցները։ Խածկտիկին և կանաչ սերինոսին պահում են գեղեցիկ փետրածածկի, թութակներին նաև հնչյուններ ու բառեր վերարտադրելու համար։
Կատեգորիա:Թռչուններ
Օբերոն (արբանյակ)
Օբերոն, Ուրանի մեծ արբանյակներից ամենահեռավորը, նշանակվում է Uranus IV։ Ուրանի արբանյակներից չափերով և զանգվածով երկրորդն է և իններորդը ամբողջ Արեգակնային համակարգում։ Հայտնաբերվել է Ուիլիամ Հերշելի կողմից 1787 թվականին։ Օբերոնն անվանվել է Շեքսպիրի «Միջամառային գիշերվա երազ» պիեսի փերիների արքայի անունով։ Նրա ուղեծիրը մասնակիորեն ընկնում է Ուրանի մագնիսոլորտից դուրս։
Ուրանի համակարգը մոտ տարածությունից հետազոտվել է միայն մեկ անգամ, երբ Վոյաջեր 2 ԱՄԿ-ն 1986 թվականին անցավ մոլորակի մոտով՝ կատարելով Օբերոնի մի քանի լուսանկարներ, որոնք ծածկում են արբանյակի մակերևույթի մոտ 40%-ը։
Հայտնաբերում և անվանում
Օբերոնը հայտնաբերվել է 1787 թվականի հունվարի 11-ին Ուիլյամ Հերշելի կողմից։ Նույն օրը նա հայտնաբերել է նաև Ուրանի ամենամեծ արբանյակ Տիտանիան ։ Ավելի ուշ նա հայտնեց նաև չորս այլ արբանյակների հայտնաբերման մասին, սակայն հետագայում պարզվեց, որ դրանք իրական հայտնաբերումներ չէին ։ Իրենց հայտնաբերումից հետո հիսուն տարվա ընթացքում Տիտանիան և Օբերոնը չէին դիտարկվել այլ աստղագիտական գործիքներով , այնուամենայնիվ այս արբանյակները կարելի է դիտարկել Երկրի մակերևույթից՝ օգտագործելով ժամանակակից բարձր դասի սիրողական աստղադիտակներ ։
Ուրանի բոլոր արբանյակներն իրենց անուններն ստացել են Ուիլյամ Շեքսպիրի և Ալեքսանդր Փոփի ստեղծագործությունների հերոսների անուններից։ Օբերոն կոչվել է Շեքսպիրի «Միջամառային գիշերվա երազ» պիեսի փերիների արքա Օբերոնի անունով ։ 1852 թվականին Ուրանի՝ այն ժամանակ հայտնի բոլոր չորս արբանյակների անունները առաջարկվել են Հերշելի որդու՝ Ջոնի կողմից, Ուիլյամ Լասելի պահանջով, ով մեկ տարի դրանից առաջ հայտնաբերել էր մյուս երկու արբանյակները՝ Արիելը և Ումբրիելը ։
Օբերոնն սկզբում անվանվել էր որպես «Ուրանի երկրորդ արբանյակ» և 1848 թվականին Ուիլյամ Լասելի կողմից նշանակվել էր Uranus II, սակայն նա երբեմն օգտագործում էր Ուիլիամ Հերշելի համարակալումը (ըստ որի Տիտանիան և Օբերոնը եղել էին III-ը և IV-ը) ։ 1851 թվականին Լասելը վերջապես Հռոմեական թվերով համարակալեց բոլոր չորս հայտնի արբանյակները նրանց՝ մոլորակից ունեցած հեռավորության աճման կարգով, և ի վերջո Օբերոնը նշանակվեց Uranus IV ։
Ուղեծիր
Օբերոնը պտտվում է Ուրանից մոտ 584 000 կմ հեռավորության վրա. այն մոլորակի հինգ մեծ արբանյակներից պտտվում է ամենահեռու ուղեծրով։ Արբանյակի ուղեծիրն ունի փոքր էքսցենտրիսիտետ և թեքում Ուրանի հասարակածի նկատմամբ ։ Նրա պտույտի պարբերությունը ուղեծրով կազմում է 13,5 օր՝ համընկնելով արբանյակի պտույտի պարբերության հետ։ Այսինքն՝ Օբերոնը սինքրոն արբանյակ է և միշտ շրջված է դեպի մոլորակը նույն կողմով ։ Օբերոնն իր ուղեծրով շարժման ընթացքում որոշ մասում դուրս է գալիս Ուրանի մագնիսոսֆերայից, ինչի արդյունքում արբանյակի մակերևույթը ուղղակիորեն ենթարկվում է արևային քամու ազդեցությանը ։ Սա կարևոր է, քանի որ արբանյակի հակառակ կողմը, գտնվելով մագիսոսֆերայի մեջ, ենթարկվում է մագիսոսֆերիկ պլազմայի ազդեցությանը, որը պտտվում է մոլորակին համընթաց ։ Այս ռմբակոծությունը կարող է հանգեցնել Արեգակին հակառակ կիսագնդի մգացմանը, որը փաստորեն դիտարկվում է Ուրանի բոլոր արբանյակների վրա, բացի Օբերոնից ։
Օբերոնը, ինչպես և Ուրանը, պտտվում է Արեգակի շուրջ հորիզոնական վիճակում, այսինքն՝ ժամանակ առ ժամանակ դեպի Արեգակն են ուղղված նրա մեկ հյուսիսային, մեկ հարավային կիսագնդերը։ Սա նշանակում է, որ արբանյակն ունի արտակարգ երկար սեզոնային շրջաններ, Օբերոնի բևեռները գտնվում են մշտական գիշերվա կամ մշտական ցերեկվա վիճակում, որը փոխվում է ամեն Ուրանի տարին մեկ անգամ (42 Երկրային տարի), ընդ որում Արեգակը գտնվում է զենիթին մոտ ամեն արևադարձի ժամանակ ։ Վոյաջեր-2 ԱՄԿ-ի անցման ժամանակը համընկնում էր հարավային կիսագնդի 1986 թվականի ամառային արևադարձի հետ. այդ ժամանակ համարյա ամբողջ հյուսիսային կիսագունդը լուսավորված չէր։ Ամեն 42 տարին մեկ անգամ՝ Ուրանի գիշերահավասարի դեպքում, երբ նրա հասարակածային հարթությունը հատվում է Երկրինի հետ, Երկրից հնարավոր է դառնում դիտարկել Ուրանի արբանյակների փոխադարձ ծածկումներ։ Մի քանի այսպիսի երևույթներ դիտարկվել են 2007-2008 թվականներին, որոնցից մեկն էր Ումբրիելի կողմից Արիելի ծածկումը 2007 թվականի օգոստոսի 17-ին ։
Կազմություն և ներքին կառուցվածք
Հնարավոր է, որ Օբերոնը դիֆերենցացված է քարե միջուկի, որին շրջապատում է սառցե մանտիան ։ Եթե դա այդպես է, ապա կեղևի հաստությունը (480 կմ) կազմում է արբանյակի շառավղի մոտ 63%-ը, իսկ նրա զանգվածը կազմում է արբանյակի ընդհանուր զանգվածի 53%-ը, այս հարաբերությունները թելադրվում են արբանյակի կազմությունից։ Օբերոնի կենտրոնում ճնշումը կազմում է 0,5 ԳՊա ։ Այս պահին սառցե մատիայի կարգավիճակը հայտնի չէ։ Եթե սառույցը պարունակում է բավարար քանակի ամոնիակ կամ այլ հակասառեցնող նյութ, ապա Օբերոնը կարող է ունենալ հեղուկ օվկիանոսի շերտ միջուկի և մանտիայի միջև։ Այս օվկիանոսի շերտի հաստությունը, եթե այն գոյություն ունի, կարող է կազմել առավելագույնը 40 կմ, իսկ նրա ջերմաստիճանը՝ մոտ 180 Կ ։ Այնուամենայնիվ Օբերոնի ներքին կազմությունը կախված է նրա ջերմային պատմությունից, որն այս պահին հայտնի չէ։
Մակերևույթի առանձնահատկություններ և երկրաբանություն
Օբերոնը երկրորդ ամենամուգ արբանյակն է Ուրանի համակարգում Ումբրիելից հետո ։ Նրա մակերևույթը ունի ուժեղ հակադրության ալիք. նրա անդրադարձելիությունը նվազում է 31%-ից 0° ֆազային անկյան դեպքում (երկրաչափական ալբեդո) մինչև 22% մոտ 1° անկյան դեպքում։ Օբերոնն ունի ցածր Բոնդի ալբեդո՝ մոտ 14% ։ Արբանյակի մակերևույթը ընդհանուր առմամբ կարմիր գույն ունի, բացառությամբ ավելի թարմ հարվածային ապարների, որոնք չեզոք կամ թեթևակի կապույտ գույն ունեն ։ Օբերոնը, փաստորեն, ամենակարմիրն է Ուրանի մեծ արբանյակների մեջ։ Նրա առաջնային և հետին կիսագնդերն ասիմետրիկ են. հետինը ավելի կարմիր է, քան առաջնայինը, քանի որ այն պարունակում է ավելի շատ կարմիր նյութ ։ Մակերևույթի կարմրացումը հաճախ տիեզերական քամհարման արդյունք է, որը մակերևույթի ռմբակոծում է լիցքավորված մասնիկներով և միկրոասուպներով ։ Այնուամենայնիվ, ավելի հավանական է, որ Օբերոնի գունային ասիմետրիան առաջացել է Ուրանի համակարգի տարբեր մասերից գոյացող կարմրավուն նյութի կուտակումից, հավանաբար անկանոն արբանյակներից, որը հիմնականում հավաքվում է արբանյակի առաջնային կիսագնդում ։
Գիտնականներն Օբերոնի մակերևույթի վրա առանձնացրել են հիմնականում երկու տեսակի երկրաբանական առանձնահատկություններ՝ խառնարաններ և կիրճեր (կանյոններ - խորը, երկարաձիգ, աստիճանաբար իջնող հատակով իջվածքներ, որոնք նմանեցվում են Երկրի ռիֆտային հովիտներին կամ էսկարպներին) ։ Օբերոնի մակերևույթը Ուրանի արբանյակների միջև ամենաշատն է ծածկված խառնարաններով, այնպիսի խառնարանների խտությամբ, երբ նոր խառնարանները առաջանում են հների ոչնչացնելու պարագայում։ Այսպիսի «ծեծված» մակերևույթը ցույց է տալիս, որ Օբերոնը Ուրանի արբանյակների միջև ունի ամենահին տարիքով մակերևույթը ։ Խառնարանների տրամագիծը հասնում է մինչև 206 կիլոմետրը (Համլետ, ամենամեծ հայտնի խառնարանը) ։ Շատ խառնարաններ շրջապատված են ավելի պայծառ գույն ունեցող արտանետված նյութի օղակներով, որոնք կազմված են համեմատաբար թարմ սառույցից ։ Համլետ, Օթելո և Մակբեթ մեծ խառնարանների հատակները ծածկված են շատ մուգ նյութի շերտով, որը նստել է այնտեղ նրանց առաջացումից հետո ։ Օբերոնի հարավարևելյան մասում լուսանկարներից մեկում հայտնաբերվել է 11 կմ բարձրությամբ լեռ , որը կարող է լինել մեծ, 375 կմ տրամագծով, հարվածային շրջանի կենտրոնական պիկը ։ Օբերոնի մակերևույթը կտրտված է կիրճերի ցանցով, որոնք, սակայն, ավելի քիչ են, քան Տիտանիայի վրա հայտնաբերվածները ։ Կիրճերի լանջերը հավանաբար առաջացել են կեղևի ուղղահայաց տեղաշարժերի արդյունքում ։ Ամենանշանակալի օբերոնյան կիրճն է Մոմուր կիրճը ։
Օբերոնի երկրաբանությունը ձևավորվել է երկու ուժերի ազդեցության տակ. հարվածային խառնարանների առաջացում և էնդոգենիկ մակերևութակազմություն ։ Վերջինները գործել են արբանյակի ամբողջ պատմության ընթացքում և պատասխանատու են նրա այսօրվա տեսքի համար ։ Էնդոգենիկ ազդեցությունները իրենց էությամբ հիմնականում տեկտոնիկ բնույթ ունեն, և հանգեցրել են կիրճերի ձևավորմանը, որոնք իրականում սառցե կեղևի մեջ ճեղքեր են ։ Կիրճերը ծածկում են արբանյակի տարիքով ավելի հին մակերևույթի հատվածները ։ Այսպիսի ճեղքերն առաջացել են Օբերոնի մոտ 0,5%-ով ընդլայնման արդյունքում ։